alexandrainst/scandi-wiki huggingface dataset:
Jennifer Garner

Jennifer Garner (født 17. april 1972 i Houston i Texas) er en amerikansk skuespiller. En av hennes mest kjente roller er som karakteren Sydney Bristow i TV-serien Alias. Hun har også spilt i filmer som Juno, Elektra, Daredevil og 13 snart 30 (13 going 30).

Den 29. juni 2005 giftet Jennifer Garner seg med skuespillerkollega Ben Affleck. 1. desember samme år ble de foreldre til lille Violet Anne Affleck. Det andre barnet deres, Seraphina Rose Elizabeth, ble født 6. januar 2009.

Garner spilte også en av hovedrollene i filmen Valentines Day, som hadde premiere i februar 2010.

Filmografi (utvalg) 
 1997 – Harry bit for bit
 2000 – Dude, Where's My Car?
 2001 – Stealing Time
 2001 – Pearl Harbor
 2002 – Catch Me If You Can
 2004 – 13 snart 30
 2007 – The Kingdom
 2008 – Juno
 2009 – Ghosts of Girlfriends Past
 2010 – Valentine's Day
 2012 – The Odd Life of Timothy Green
 2013 – Dallas Buyers Club
 2016 – Nine Lives
 2018 – Love, Simon

Referanser

Eksterne lenker 
 
 

Skuespillere fra USA
Personer fra Houston
Siegfried Wagner

Siegfried Helferich Richard Wagner (6. juni 1869 i Tribschen – 4. august 1930 i Bayreuth) var en tysk komponist og sønnen til Richard og Cosima Wagner. Han var også Franz Liszts barnebarn. Siegfried Wagner var en veldig produktiv komponist. Han skrev flere operaer enn sin far, men ingen er blitt en del av det normalt oppførte operarepertoiret. I 1869 begynte han å dirigere i festspillhuset i Bayreuth og rundt omkring i Tyskland. Siegfried Wagner var kunstnerisk sjef for festspillene i Bayreuth fra 1908 til 1930.

Siegfried Wagner var biseksuell og hadde liten interesse for ekteskap. Ikke desto mindre ble det arrangert et møte i 1914 ved festivalen i Bayreuth, hvor den dengang 45-årige Siegfried Wagner ble introdusert for den 17-årige Winifred Klindworth. De ble gift den 22. september 1915, og man forventet at ekteskapet ville gjøre en ende på hans biseksualitet, og de dermed forbundne skandaler.

Siegfried og Winifred Wagner fikk fire barn:

 Wieland (1917–1966)
 Friedelinde (1918–1991)
 Wolfgang (1919–2010)
 Verena (født 1920)

Siegfried Wagner fikk også et barn på siden, Walter Aign, med en prestedatter. Mens Siegfried Wagner levde, var Walter Aign ansatt som repetitør ved festivalen. Han ble allikevel sparket av Winifred Wagner, da hun overtok ledelsen etter sin mann.

Operaer av Siegfried Wagner 

 Der Bärenhäuter (1898)
 Herzog Wildfang (1900)
 Der Kobold (1903)
 Bruder Lustig (1904)
 Sternengebot (1906)
 Banadietrich (1909)
 Schwarzschwanenreich (1910)
 Sonnenflammen (1912)
 Der Heidenkönig (1913)
 Der Friedensengel (1914)
 An allem ist Hütchen schuld! (1915)
 Das Liebesopfer (1917)
 Der Schmied von Marienburg (1920)
 Rainulf und Adelasia (1922)
 Die heilige Linde (1927)
 Wahnopfer (1928)
 Walamund (1928–29)
 Wernhart (1929)
 Das Flüchlein, das Jeder mitbekam (1929)

Referanser

Litteratur 
 Jonathan Carr: The Wagner Clan: The Saga of Germany's Most Illustrious and Infamous Family, Grove Atlantic, 2007 

Tyske komponister
Operakomponister
Personer rundt Richard Wagner
Personer fra kanton Luzern
Wieland Wagner

Wieland Wagner (født 5. januar 1917 i Bayreuth, død 17. oktober 1966 i München) var en tysk operainstruktør og scenograf. 

Wieland Wagner var Siegfried Wagner og Winifred Williams' førstefødte, og Richard Wagners sønnesønn. Han tok utdannelse som maler og fotograf, og fikk tidlig scenografiske oppgaver ved Festspillene i Bayreuth (1937 Parsifal, 1943 Die Meistersinger von Nürnberg. 

Wagner ble Hitlerjugend-medlem allerede i 1933. Han kjente Adolf Hitler personlig, og benyttet kjennskapet til egen fordel i en maktkamp med andre aktører i Bayreuth-festivalen, blant annet moren, den kunstneriske lederen Heinz Tietjen og scenografen Emil Preetorius). Under de såkalte «Kriegsfestspiele» i 1943/1944 hadde han ansvaret for scenografien til Die Meistersinger von Nürnberg, den eneste operaen som ble oppført i den sesongen. Medvirkende ved oppføringen var blant andre Hitlerjugend, BDM og personer fra SS-Standarte Wiking.» Han ble medlem av NSDAP i 1938. 

Etter krigen ble Wagner idømt bot som medløper. Han tok fullstendig avstand fra sin brune fortid. 

Etter at festivalens ble gjenåpnet i 1951, var han kunstnerisk leder av Bayreuth-festivalen, mens broren Wolfgang  sto for den kommersielle driften. Wieland Wagner ble en innovativ regissør og scenograf som ikke var redd for å bryte med festivaltradisjonene. Han har fått æren av å innføre en ny, post-moderne oppføringsstil, som tross et abstrakt scenespråk og en suggestiv lysregi satte musikken i første rekke. Han arbeidet med sin tids beste sangere og dirigenter.

I 1965 ble han tildelt ordenen Pour le Mérite. Etter at han døde av lungekreft i 1966, ledet broren Wolfgang festspillene alene fram til 2008.

Litteratur 
 Jonathan Carr: The Wagner Clan: The Saga of Germany's Most Illustrious and Infamous Family, Grove Atlantic, 2007

Referanser 

Personer fra Bayreuth
Tyske scenografer
Opera
Personer rundt Richard Wagner
Tyskere fra andre verdenskrig
Personer tilknyttet det tredje rike
Pour le Mérite
Medlemmer av NSDAP (innmeldt 1933–1945)
Mollisfossen

Mollisfossen (samisk: Mollešgorži, fra kvensk Molliskurkkii, noe som brøler eller maler i stykker) er en foss som ligger i Reisa nasjonalpark i Nordreisa kommune i Troms. 

Den totale høyden er 269 meter, og høyeste frie fall er 140 meter. Gjennomsnittlig bredde er 24 meter, og gjennomsnittlig volum er 6 kubikkmeter pr. sekund. Fossen ligger i Mollisjoki/Mollešjohka, som munner ut i Reisaelva noen hundre meter nedenfor fossen.

Eksterne lenker
  World Waterfall Database
 Kvenske stedsnavn i Nordreisa

Fosser i Troms og Finnmark
Nordreisas geografi
Janina Gavankar

Janina Ziona, eller bare Janina Z, er en amerikansk skuespiller og musiker av indisk og nederlandsk avstamming.

Gavankar har utdannelse som klassisk pianist, sanger og slagverk for orkester. Hun tok hovedfag i teater i Chicago i løpet av sine høyskoleår.

På et tidspunkt var Gavankar medlem av en sanggruppe, Endera. De signerte for et underselskap av plateselskapet Universal og utga et album, og gjennomførte en kortvaring konsertturne før gruppa ble oppløst. Gavankar har deltatt i teaterforestillinger, reklamefilmer, kortfilmer, uavhengige filmer foruten filmene Barbershop og oppfølgeren Barbershop 2: Back in Business.

I 2004 flyttet Gavankar til Los Angeles. Hun spilte i filmen Bull Run. Hun spiller også rollen som Papi i TV-serien The L Word, fjerde sesong (2007).

Internasjonalt er hun mest kjent for å være vert i den interaktive søkemotoren MsDewey.com.

Triviell informasjon 
 Gavankars far er Pete Gavankar, produsent av RD Burmans eneste amerikanske album «Pantera».
 Hun samarbeidet på et musikalsk prosjekt i India sammen med Pratichee fra gruppa Viva, og Navraaz.
 Hun deltok i musikkvideoen til San Francisco-gruppa Recliner for deres singel «Float Away».

Referanser

Eksterne lenker 
 
 
 Janina's official deviantART profile
 Janina is Ms. Dewey er en interaktiv søkemotor
 Intervju med Janina på Red Hot Planet.

Skuespillere fra USA
Personer fra USA av indisk opphav
Personer fra Joliet
Alf Larsen Whist

Alf Larsen Whist (født 6. august 1880 i Halden, død 16. juli 1962 i Oslo) var en norsk forretningsmann og kommissarisk statsråd minister i Quislings regjering. 

Han var NS ombudsmann for næringslivet fra 1941, president idet NS-opprettede Norges Næringssamband i 1943 og minister uten portefølje i Vidkun Quislings andre regjering fra 2. november 1943 med særlig oppgave å lede og samordne arbeidet med landets forsyning og næringsliv, som det heter i Aftenpostens omtale av utnevningen. Han ble utenvnt til næringsminister 12. juni 1944.

Under landssvikoppgjøret i 1946 ble han dømt til livsvarig tvangsarbeid, fradømt allmenn tillit for alltid, inndragning av 197 000 kr, erstatning på tre millioner kroner og 1000 kr i saksomkostninger. To av dommerne anså hans forbrytelser så alvorlige at de stemte for dødsstraff. Han ble benådet i 1952.

Referanser

Eksterne lenker 
 

Personer fra Halden kommune
Norske foreningspersoner
Norske næringsministre
Ministre uten portefølje
Personer tilknyttet Vinmonopolet
NS-politikere
Medlemmer av Nasjonal Samling
Nordmenn dømt for økonomisk kriminalitet
Nordmenn dømt i landssvikoppgjøret etter krigen
Nordmenn fra andre verdenskrig
Eduard Hanslick

Eduard Hanslick (født 11. september 1825 i Praha, død 6. august 1904 i Baden ved Wien) var en østerriksk musikkvitenskapsmann og en av sin tids mest innflytelsesrike musikkritikere.

Hanlick huskes i dag nesten utelukkende som en sterk tilhenger av den klassisk-romantiske skolen som sto mot den den nytyske skole i den såkalte Musikstreit som raste i Tyskland på 1800-tallet. Til den klassisk-romantiske skolens fremste representanter hører Brahms, Clara og Robert Schumann og søskenparet Fanny og Felix Mendelssohn, mens den nytyske skolen ble representert av blant andre Liszt, Wagner, Bruckner, Mahler og Hugo Wolf.

Hanslick virket i Wien, en av musikkens hovedsteder. Han var uhyre flittig som skribent som fikk en mye sterkere posisjon enn hans musikalske innsikt vel egentlig berettiget ham til. Gjennomslagskraften hans var så sterk at den kan ha medvirket til at Bruckner og Mahler ikke for alvor kom på konsertrepertoaret før på 1960-tallet, og for at Liszt ikke fikk anerkjennelse som komponist før mot slutten av 1900-tallet.

Hanslick ble kjent med Wagner i Marienbad 1845 og var opprinnelig velvillig innstilt til ham og hans musikk. Entusiasmen kjølnet imidlertid og Hanslick ble etterhvert regnet som en av Wagners heftigste kritikere og motstandere. I Das Judenthum in der Musik gikk Wagner til angrep på Hanslick ved å påstå at han var av jødisk herkomst og hevdet deretter at hans postulerte jødiske kritikerstil var antitysk.

Referanser

Litteratur

Eksterne lenker 
 Eduard Hanslick, Wikisource på tysk

Østerrikske musikkteoretikere
Musikkhistorikere
Personer rundt Richard Wagner
Personer fra Praha
Pål Strand

Pål Strand (født 9. mars 1976) er en norsk fotballspiller som spiller for Raufoss. Strand kom til klubben i 2009 etter tidligere å ha spilt for Gjøvik/Lyn, Raufoss Idrettslag, HamKam og Lillestrøm Sportsklubb.

Strand hadde kontrakt med Lillestrøm Sportsklubb ut 2008-sesongen, men etter å ha blitt degradert til Lillestrøms andrelag på begynnelsen av året ble NISO involvert på Strands vegne, hvor blant annet leder Silje Vaadal kalte behandlingen av Strand for «mobbing» og «trakassering». Etter å ha blitt enig med Lillestrøm om å avslutte arbeidsforholdet ble Strand enig med Hamarkameratene om en toårskontrakt, noe som gjorde at overgangen skjedde vederlagsfritt. Han debuterte for Hamarlaget i seriesammenheng hjemme mot Sportsklubben Brann den 28. juni 2008.

Pål Strand har for øvrig en sterk venstrefot og kan spille på flere posisjoner på banen. Han har også spilt to kamper for herrelandslaget til  mot henholdsvis  og  i 2001.

25. september 2012 kollapset han på trening med Raufoss. Etter en tur med luftambulanse til ullevål sykehus fant de ut at han hadde en alvorlig hjertefeil.

Referanser

Eksterne lenker 
 
 HamKam.no – Strands spillerstatistikk
  Norsk Internasjonal Fotballstatistikk.no – Strands personprofil

Norske fotballspillere
Norske landslagsspillere i fotball for herrer
Fotballspillere for HamKam
Fotballspillere for Lillestrøm SK
Fotballspillere for Raufoss IL
Fotballspillere for FK Gjøvik-Lyn
Johan Petter Winsnes

Johan Petter Winsnes (født 15. november 1975) er en norsk fotballspiller som spilte for blant annet Lillestrøm Sportsklubb. Johan er tremenningen til Fredrik Winsnes. 

Johan Petter Winsnes gikk til Rosenborg som junior fra Byneset, og fikk med seg der fem sesonger (to som senior). Han fikk ingen offisielle A-kamper i Rosenborg. Gikk så til Skeid, men ble kneskadet og valgte å bygge seg opp i Byåsen (1. divisjon). I 1999 gikk han til Moss, hvor hadde tre sesonger, før han kom til Lillestrøm.
Han var leid ut til Skeid i 2008.

Tidligere klubber 

 Byneset
 Skeid
 Byåsen 
 Rosenborg 
 Moss

Referanser

Eksterne lenker 
 

Norske fotballspillere
Fotballspillere for Lillestrøm SK
Fotballspillere for Rosenborg BK
Fotballspillere for Moss FK
Fotballspillere for Skeid Fotball
Rune Ertsås

Rune Ertsås (født 24. mai 1987 i Sparbu) er en norsk fotballspiller som la opp i 2017.

Rune Ertsås' moderklubb er Sparbu IL.

Referanser

Eksterne lenker 
 

Norske fotballspillere
Fotballspillere for Steinkjer FK
Fotballspillere for Molde FK
Fotballspillere for Sandefjord Fotball
Fotballspillere for Vejle BK
Fotballspillere for Alta IF
Norske fotballspillere i Danmark
Personer fra Steinkjer kommune
Herad skule

Herad skule ligger i Gol kommune. Skolen har i dag 77 elever på barnetrinnet. Skolen ligger i bygda Herad, ca. 4 km fra Gol sentrum. Hovedmål ved skolen er nynorsk, og det er den eneste i Gol som utelukkende har nynorskelever.

Det første skolebygget ble bygd i Herad i 1877. Senere har det vært bygd om flere ganger. I 1982 brant den gamle skolen ned til grunnen. Det ble bygget ny skole, dagens bygg, som stod ferdig i 1984.

Herad skole var demonstrasjonsskole i perioden 2005–2007. Demonstrasjonsskoler er skoler som har utmerket seg innenfor flere felt i skoleutvikling. Skolene får et økonomisk bidrag på kr.500 000,- pr. år for å vise fram det de har gjort. Skolene skal legge til rette for å  ta imot besøk fra andre skoler, eventuelt andre som er interessert i skolens arbeid.

Referanser

Eksterne lenker 
 Herad skule – Skolens hjemmeside

Barneskoler i Viken
Gol
Prinsens gate

Prinsens gate finnes flere steder:

 Prinsens gate (Oslo)
 Prinsens gate (Stavanger)
 Prinsens gate (Trondheim)
 Prinsens gate (Hønefoss)
 Prinsens gate (Larvik) – Stavern 
 Prinsens gate (Bodø)
 Prinsens gate (Andøy) – Andenes
 Prinsens gate (Kongsvinger)
 Prinsens gate (Moss)
 Prinsensgate (Sandefjord) 
 Prinsengata (Hemne) – Kyrksæterøra
Najade

Najade  (gresk: νάειν, flyte, strømme) er i gresk mytologi ferskvannsnymfer som styrer over elver, bekker, strømmer, kilder, brønner, tjern, dammer og sjøer.  Deres søstre okeanidene hersket over havene og nereidene over Middelhavet.

Najadene ble iblant delt opp i fem typer:
 Pegaiai (Pegaeae) var kildenymfer. 
 Krenaiai (Crenaeae) var najader ved springvann.
 Potameides holdt til i elver og bekker.
 Limnades og limnatides bodde i sjøer og vann.
 Heleionomai bodde i våtmark og myr.

I nyere tid brukes ordet «najader» også om havfruer. Ordet er hentet fra latin nais, et lånord fra gresk naias, flertall naiades, avledet av verbet naiein (= å flyte) fra protoindoeuropeisk *naw-yo- fra rotordet *(s)nau- (= å svømme, flyte). John Dryden brukte entallsformen nais, mens flertallsformen naiades er kjent på engelsk fra sent 1300-tall. Endelsen -ade er kjent også fra ord som «dryade», «triade», «Olympiade» og Iliaden.

Som andre nymfer levde også najadene svært lenge, men var ikke udødelige.

De har gitt navn til det kjente skipet «Najaden».

Referanser

Se også
Havfrue
Nymfe (mytologi)

Nymfer
Curium

Curium er et kunstig fremstilt radioaktivt grunnstoff med kjemisk symbol Cm og atomnummer 96.

Historie 
Curium ble fremstilt første gang i 1944 av Glenn T. Seaborg, Ralph A. James, og Albert Ghiorso ved Berkeley-universitetet i California, USA. Forskergruppen døpte det nye grunnstoffet «curium» etter ekteparet Pierre og Marie Curie som ble berømte for oppdagelsen av radium og sitt arbeide med radioaktivitet. Curium i målbar mengde ble fremstilt for første gang i 1951 av Perlman og Werner som ved nøytron-bombardement av 241Am (americium) fremstilte 40 μg 242Cm. 

Curium var det tredje transurane grunnstoffet som ble oppdaget, selv om det er det fjerde i rekken av disse stoffene.

Egenskaper 
Curium er et radioaktivt og giftig metall som tilhører aktinoidene. Det har kjemiske likhetstrekk med gadolinium, dog med en mer kompleks krystallstruktur. I metallisk form er curium sølvhvitt av utseende. Det er reaktivt og er mer elektropositivt enn aluminium. De fleste curium-isotopene avgir alfastråling.

Curium akkumuleres i benbygningen i levende organismer, og alfastrålingen ødelegger benmargen – noe som i sin tur medfører stans i produksjonen av røde blodlegemer.

Isotoper 
Curium har ingen stabile isotoper. 20 isotoper er kjent hittil, og de mest stabile av disse er 247Cm med halveringstid 15,6 millioner år, 248Cm med halveringstid 340 000 år, 250Cm med halveringstid 9 000 år, 245Cm med halveringstid 8 500 år, 246Cm med halveringstid 4 730 år, 243Cm med halveringstid 29,1 år, og 244Cm med halveringstid 18,1 år. Alle de resterende isotopene har halveringstider kortere enn 1 år, og de fleste kortere enn 3 døgn. Isotopene 240Cm, 242Cm, 243Cm, 244Cm, 245Cm, 246Cm, 248Cm kan nedbrytes ved spontan kjernespalting (fisjon).

CAS-nummer: 7440-51-9

Forekomst 
Curium forekommer ikke naturlig, men fremstilles kunstig. Det finnes i små mengder i brukt reaktorbrensel. 244Cm er til salgs for 100 USD per mg

Anvendelse 
Curium har få praktiske bruksområder i dag, men det forskes på å benytte stoffet i radioisotopgeneratorer. 242Cm kan utvikle opp til 3 Watt varmeenergi pr. gram (W/g), men den korte halveringstiden på 160 dager gjør det uegnet som energikilde i permanenete kraftverk.  244Cm er benyttet i alfapartikkel-røntgenspektrometrene (APXS) ombord i Marsroverne Spirit og Opportunity.

Referanser 

Aktinoider
Grunnstoffer
Kågen

Kågen (nordsamisk: Gávvir) er ei øy i Skjervøy kommune i Troms og Finnmark. Øya ligger sørvest for Skjervøya og sør for Arnøya og Laukøya. Den har et areal på .

Kågen er knyttet til Skjervøya og kommunesenteret Skjervøy med Skattørsundet bru. I sør er Kågen knyttet til fastlandet med Maursundtunnelen. Fra Storstein nordøst på Kågen går det ferge til Nikkeby på Laukøya og Lauksundskaret på Arnøya.

Referanser 

Øyer i Skjervøy
Bosetninger i Skjervøy
Betania Stathelle

Pinsemenigheten Betania er en kristen frimenighet på Stathelle i Bamble kommune. Menigheten er tilsluttet Pinsebevegelsen i Norge og hadde 247 tilskuddstellende medlemmer i 2019. 

Menigheten driver et omfattende barne- og ungdomsarbeid. En av aktivitetene er Redeemed.

Referanser

Eksterne lenker
 www.betania-stathelle.no/ – hjemmeside

Norske pinsemenigheter
Kultur i Bamble
Religion i Vestfold og Telemark
Snorrefeltet

Snorrefeltet ble oppdaget  i 1979 av Saga Petroleum og produksjonen startet i 1992. Feltet ligger øst for Statfjordfeltet og reservoaret ligger under 350 meters havdyp. Feltet omfatter blokkene 34/4 og 34/7.

Installasjoner for produksjon og transport av olje og gass

Plattformen Snorre A er bygd ut med eget prosessanlegg som også tar imot produksjon fra Vigdisfeltet.

Den sørlige delen av feltet er bygget ut med en strekkstagsplattform i stål og et undervanns produksjonsanlegg. Den nordlige delen (Snorre B) er bygd ut med en halvt nedsenkbar bore- og produksjonsplattform, som kom i produksjonen i juni 2001.

Olje og gass fra Snorrefeltet transporteres i rør til Statfjordfeltet for ferdigbehandling, lagring og utskiping. Ferdig prosessert olje går fra Snorre B i rørledning til Statfjord B der den blir lagret og lastet på skip.

Geologi
Reservoaret består av fluviale sandsteiner fra sentrias- og tidlig juratiden.

Ved slutten av triastiden ble Lundeformasjonen avsatt med finkornet slam mellom elvesand på store flomsletter. Det er spor etter planterøtter, gravende mark og biller. Kalkknoller er dannet ved jordsmonndannelse. Tørkesprekker viser at klimaet har vekslet mellom tørre og våte klimaperioder. Sedimentene er rødbrune, noe som viser at klimaet var varmt og tørt.

Over Lundeformasjonen finnes vekslende lag av sand, kull og leire som tilhører Statfjordformasjonen. Disse sedimentene ble avsatt fra sen trias- til tidlig juratiden.

Eksterne lenker 
 Snorre på Aftenbladets interaktive sokkelkart 

Norske olje- og gassfelter
Nordsjøen
Equinor
Clint Bowyer

Clint Bowyer (født 30. mai 1979 i Emporia, Kansas, USA) er en fører i den amerikanske motorsporten NASCAR. Han kjører bil #07 Jack Daniel's Chevrolet Monte Carlo i Nextel Cup og bil #2 AC Delco Chevrolet Monte Carlo i Busch Series, begge for teamet Richard Childress Racing.

Referanser

Eksterne lenker 
 
 

NASCAR-førere fra USA
Fødsler i 1979
Arnøya

Arnøya (kvensk: Aartnansaari, nordsamisk: Árdni) er ei øy i Skjervøy kommune i Troms og Finnmark.  Arnøya har et areal på  og er Norges 15. største øy.

Det er fergeforbindelse fra Lauksundskaret på Arnøya til Nikkeby på Laukøya og Storstein på Kågen.

Per 2022 var det 275 innbyggere på øya. Bosettinga på øya er hovedsakelig på fire steder: Lauksletta, Arnøyhamn, Akkarvik og Årviksand. Mindre bebodde steder er Haugnes og Langfjorden. Flere mindre steder der det tidligere bodde folk er nå fraflyttet, blant annet Singla, Elva, Storstein, Sandnes, Lillevika, Geitvika, Sjurskeila, Sotnes, Sør-Rekvika, Tobbevika, Bankekeila, Rotvåg, Nord-Rekvika og Moldforvika.

Det er skole og barnehage i Årviksand, butikk i Arnøyhamn og Årviksand. Ved Arnøyhamn skole (nedlagt) finner vi svømmebasseng (12,5 meter). Arnøy kirke med kirkegårder ligger i Arnøyhamn. Grendehus finner vi i Arnøyhamn og Årviksand. Av større bedrifter kan nevnes Arnøy Laks på Lauksletta, Årvikbruket i Årviksand og rederiet Arnøytind i Arnøyhamn. Skaretfisk ble nedlagt i 2009. Det er overnattingsmuligheter på øya.

Øya ligger nord for Kågen og vest for Laukøya. Nord for Arnøya ligger de åpne havstykkene Fugløysundet og Lopphavet. I øst ligger Kvænangsfjorden.

Referanser 

Øyer i Skjervøy
AEK Athen

AEK Athen er en gresk sportsklubb, delt inn i flere forskjellige idretter; fotball, basketball, håndball og volleyball. På gresk heter klubben Αθλητική Ένωσις Κωνσταντινουπόλεως – Athlitiki Enosis Konstantinoupoleos. 

AEK ble grunnlagt i 1924 av folk fra Konstantinopel (nå Istanbul i Tyrkia).

AEK Athens fotballag er det mest kjente av de forskjellige idrettene, og laget har vært ett av de bedre i Hellas, sammen med Olympiakos og Panathinaikos. 
AEK hadde fem spillere med på  som vant EM i fotball 2004. Det var Mikhalis Kapsis, Kostas Katsouranis, Thodoris Zagorakis, Vasilis Lakis og Vasilis Tsiartas. 

Lagets trener er serbiske Dušan Bajević.

Eksterne lenker 
 

Fotballag i Hellas
Sport i Athen
Fotballag etablert i 1924